महिलाएं भूखी-प्यासी बैठी रहीं, डॉक्टर नसबंदी किए बिना लौटे
सरकारी अस्पताल में मंगलवार को नसबंदी शिविर लगा। सुबह से भूखी-प्यासी आई महिलाएं दोपहर तक इंतजार करती रहीं। ढाई बजे बाद अस्पताल प्रबंधन ने बताया- ऑपरेशन करने वाले डॉक्टर की मां की तबीयत खराब है। इसलिए ऑपरेशन नहीं होंगे। ऐसे में महिलाओं को बिना नसबंदी कराए लौटना पड़ा।
नसबंदी शिविर में मनासा-रामपुरा तहसील में संचालित 36 केंद्रों से महिलाओं काे बुलाया था। सुबह 11 बजे शिविर शुरू होना था। इसके लिए सुबह 10 बजे ही महिलाएं अस्पताल पहुंच गई थीं। अस्पताल प्रबंधन ने 53 महिलाओं का पंजीयन किया। उन्हें दोपहर ढाई बजे तक अस्पताल में बैठाए रखा। बाद में डॉक्टर के नहीं आ पाने से शिविर निरस्त होने की जानकारी मिली। चुकनी गांव की अनीता पाटीदार, बंजाराखेड़ा की बतूलबाई व ढांकनी की इंदिराबाई मेघवाल ने बताया सुबह 10 बजे अस्पताल पहुंच गईं थी। डॉक्टरों ने ऑपरेशन से पहले कुछ भी खाने से मना कर दिया था। इसलिए कुछ नहीं खाया। सुबह से भूखे ही डॉक्टर का इंतजार करते रहे। अचानक शिविर निरस्त कर दिया। मोखमपुरा की कविता कुशवाह व संगीता कुशवाह ने बताया 800 रुपए किराया खर्च कर वैन कर नसबंदी के लिए आई थीं। ढांकनी की एएनएम पुष्पाबाई शर्मा ने बताया नसबंदी के लिए 3 केस लाई थी। महिलाओं ने कुछ भी खाया। शिविर निरस्त होने से परेशान होना पड़ा। कुछ महिलाएं बच्चों को भी साथ लेकर आई थीं। वे भी पूरे समय परेशान होते रहे।
अस्पताल से लौटती कविताबाई।
डॉक्टर आए थे पर चले गए
मनासा बीएमओ डॉ. अजय दंडोतिया ने बताया डॉ. डीके तिवारी ऑपरेशन के लिए सुबह ही आ गए थे। अस्पताल में बैठकर जबाव तैयार किया अौर एसडीएम को पेश किया। फिर उज्जैन चले गए। उन्होंने बताया- ‘मेरी मां की तबीयत खराब है।’ इससे ज्यादा मुझे कुछ नहीं मालूम। महिलाओं को परेशानी झेलनी पड़ी लेकिन इसमें हम भी क्या कर सकते हैं।
सुबह 10 बजे ही आ गए थे डॉक्टर
नसबंदी के लिए स्वास्थ्य विभाग ने उज्जैन से डॉ. डीके तिवारी को बुलाया था। वे सुबह 10 बजे ही अस्पताल पहुंच गए थे। बावजूद प्रबंधन दोपहर तक कहता रहा- डॉक्टर नहीं आए। डॉ. तिवारी रामपुरा के सरकारी अस्पताल में नसबंदी शिविर में हुई थैलीबाई की मौत के मामले में बयान देने एसडीएम कार्यालय भी पहुंचे। एसडीएम बीएल कोचले को बयान देने के बाद वे फिर अस्पताल पहुंचे लेकिन ऑपरेशन किए बिना ही उज्जैन लौट गए।
अस्पताल के बाहर बैठी नसबंदी कराने आईं महिलाएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva